98/100/EY: Komission päätös, tehty 22 päivänä tammikuuta 1998, standardin EN 692 "Mekaaniset puristimet. Turvallisuus" viitteen julkaisemisesta neuvoston direktiivin 89/392/ETY mukaisesti (ETA:n kannalta merkityksellinen teksti)



Virallinen lehti nro L 023 , 30/01/1998 s. 0034 - 0035



KOMISSION PÄÄTÖS, tehty 22 päivänä tammikuuta 1998, standardin EN 692 "Mekaaniset puristimet. Turvallisuus" viitteen julkaisemisesta neuvoston direktiivin 89/392/ETY mukaisesti (ETA:n kannalta merkityksellinen teksti) (98/100/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon koneita koskevan jäsenvaltioiden lainsäädännön lähentämisestä 14 päivänä kesäkuuta 1989 annetun neuvoston direktiivin 89/392/ETY (1), sellaisena kuin se on viimeksi muutettuna direktiivillä 93/68/ETY (2), ja erityisesti sen 6 artiklan 1 kohdan, ottaa huomioon neuvoston direktiivillä 83/189/ETY (3), sellaisena kuin se on viimeksi muutettuna komission direktiivillä 96/139/EY (4), perustetun komitean lausunnon, sekä katsoo, että direktiivin 89/392/ETY 2 artiklan säännösten mukaan koneet voidaan saattaa markkinoille ja ottaa käyttöön vasta sitten, kun ne eivät vaaranna henkilöiden ja tietyissä tapauksissa kotieläinten terveyttä ja turvallisuutta eivätkä omaisuutta silloin, kun ne ovat asianmukaisesti asennettuja ja huollettuja ja kun niitä käytetään niille suunniteltuun tarkoitukseen, koneiden oletetaan täyttävän direktiivin 89/392/ETY 3 artiklassa tarkoitetut olennaiset turvallisuusvaatimukset, jos ne ovat niiden yhdenmukaistettujen standardien mukaisia, joiden viitetiedot on julkaistu Euroopan yhteisöjen virallisessa lehdessä, jäsenvaltioiden on julkaistava niiden kansallisten standardien viitetiedot, joilla yhdenmukaistetut standardit saatetaan osaksi kansallista lainsäädäntöä, Ranska on sitä mieltä, ettei standardi EN 692 "Mekaaniset puristimet. Turvallisuus" ole kokonaan edellä mainittujen olennaisten vaatimusten mukainen, komissio on tutkinut Ranskan ilmoittamat tiedot ja toteaa mainitussa standardissa olevan puutteita, jotka koskevat täyskiertokytkimellä varustettuja puristimia ja jotka saattavat aiheuttaa käyttäjille huomattavia vaaroja, suojuksiin ja koneiden käynnistymistä hallitseviin suojalaitteisiin sekä suljettujen työvälineiden käyttöön suojakeinona liittyviä standardin kohtia on selvennettävä; standardin muuttaminen on siis annettava Euroopan standardointikomitean (CEN) tehtäväksi mahdollisimman pian, ennen standardin muuttamista on tehokkuuden vuoksi otettava välittömästi huomioon standardissa todetut puutteet, jotka eivät kuitenkaan vaikuta kitkakytkimillä varustettuihin puristimiin, joita käsitellään samassa standardissa, ja tämän vuoksi standardi EN 692 on julkaistava tästä kertovalla huomautuksella täydennettynä, ON TEHNYT TÄMÄN PÄÄTÖKSEN: 1 artikla Kun Euroopan yhteisöjen virallisessa lehdessä julkaistaan direktiivin 89/392/ETY 5 artiklan 2 kohdan mukaisesti Euroopan standardointikomitean (CEN) 16 päivänä maaliskuuta 1996 hyväksymä yhdenmukaistettu standardi EN 692 "Mekaaniset puristimet. Turvallisuus", samassa yhteydessä julkaistaan seuraava varoitus: "Tämä julkaisu ei koske: standardin EN 692 kohdissa 5.2.3, 5.3.2, 5.4.6 ja 5.5.2, taulukoissa 2, 3, 4 ja 5 sekä liitteissä A ja B1 tarkoitettuja täyskiertokytkimellä varustettuja puristimia, joiden osalta tämä julkaisu ei merkitse olettamusta direktiivin 89/392/ETY säännösten noudattamisesta." 2 artikla Kun jäsenvaltiot julkaisevat direktiivin 89/392/ETY 5 artiklan 2 kohdan mukaisesti sen kansallisen standardin viitetiedot, jolla yhdenmukaistettu standardi EN 692 saatetaan osaksi kansallista lainsäädäntöä, niiden on liitettävä viitetietoihin samanlainen huomautus kuin 1 artiklassa säädetään. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä tammikuuta 1998. Komission puolesta Martin BANGEMANN Komission jäsen (1) EYVL L 183, 29.6.1989, s. 9 (2) EYVL L 220, 30.8.1993, s. 1 (3) EYVL L 109, 26.4.1983, s. 8 (4) EYVL L 32, 10.2.1996, s. 31